Персанажы казак Кацярыны Хадасевіч-Лісавой “прыйшлі” на сустрэчу разам са сваёй “гаспадыняй”. Камячок Пухлік, які ведае сто мільёнаў казак (мы не правяралі, але Кацярына ўпэўнівае, што гэта дакладна так), загадкавая Сіняя падушка, якая хавае ў сабе самыя добрыя сны, нябачныя жыхары кожнай школы (і ў вашай такія былі!) Асік, Бэсік і Вэсік проста зачаравалі дзетак, што прыйшлі ў краму “КнігаПоліс” 29 лістапада. Праз некалькі тыдняў там жа адбыўся моцны выбух весялосці і непаслушэнства! Гэта Дзмітрый Юртаеў, не проста аўтар, а сапраўдны артыст, расказаў і паказаў маленькім чытачам сваю кнігу гарэзлівых вершаў “Ни секунды тишины!”. На адну гадзіну паміж кніжнымі стэлажамі пасяліліся зайцы, ваўкі, кацяняты, веліканы...